
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

25 ΦΕΒΡΟΥΑΡΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

110 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΟΙΚΟΣ ΕΥΓΗΡΙΑΣ - ΠΡΟΝΟΙΑ ΜΑΡΙΑΣ Κ. ΡΑΔΟΥ. στο 
Δήμο Ναυπλιέων του Νομού Αργολίδας και κύρωση του οργανι¬ 
σμού αυτού . 1 

1^|0εριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΥΠΟΤΡΟΦΙΩΝ ΚΛΗΡΟΝΟΜΩΝ ΦΙΛΙΠΠΟΥ ΠΑ- 
ΠΑΠΟΛΥΧΡΟΝΙΟΥ» και κύρωση του οργανισμού αυτού ... 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του Γενικού Κανονισμού Ιματισμού - Υπόδησης και 


Λοιπών Ατομικών Ειδών Προσωπικού ΕΔ . 3 

Μετατροπή θέσεων κλάδου γιατρών Ε.Σ.Υ . 4 

Αναγνώριση Νοσοκομειακών Μονάδων ως κατάλληλων για 

άσκηση των γιατρών . 5 

Τροποποίηση σύνθεσης Πρωτοβάθμιου - Δευτεροβάθμιου Πειθαρχι¬ 
κού Συμβουλίου Ε.Ν. 6 


ΔΙΑΤΑΓΜΑΤΑ 


των Υπουργών Εσωτερικών και Υγείας, Πρόνοιας και Κοινωνικών 
Ασφαλίσεων, αποφασίζουμε: _ 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΟΙΚΟΣ ΕΥΓΗΡΙΑΣ - ΠΡΟΝΟΙΑ ΜΑΡΙΑΣ Κ. ΡΑΔΟΥ» στο 
Δήμο Ναυπλιέων του Νομού Αργολίδας. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εσωτερικών, 
Υγείας Πρόνοιας και Κοινωνικών Ασφαλίσεων και Οικονομικών και 
διέπεται από τις διατάξεις του παρακάτω οργανισμού, του Α.Ν. 
2039/39 και των διαταγμάτων που εκδόθηκαν ή θα εκδοθούν, σεεκτέ- 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΟΙΚΟΣ ΕΥΓΗΡΙΑΣ - ΠΡΟΝΟΙΑ ΜΑΡΙΑΣ Κ. ΡΑΔΟΥ». 


Εγκριση σύστασης του κοινωφελούς ιδρύματος με την επωνυμία «ΟΙ¬ 
ΚΟΣ ΕΥΓΗΡΙΑΣ - ΠΡΟΝΟΙΑ ΜΑΡΙΑΣ Κ. ΡΑΔΟΥ» στο Δήμο 

Ναυπλιέων του Νομού Αργολίδας και κύρωση του οργανισμού αυ¬ 
τού. 

Ο ΠΡΟΕΔΡΟΣ 

7 ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 31 Μαρτίου 1937 ιδιόγραφη διαθήκη της Μαρίας Κ. 
Ρόδου που δημοσιεύθηκε με το από 1 6.2.1938 πρακτικό του Μονομε¬ 
λούς Πρωτοδικείου Αθηνών. 

2. Το Ν.Δ. 4576/1.11.66 (ΦΕΚ 233/8.11.66, τ. Α’) «περί διαθέ- 
σεως της προς ίδρυσιν Νοσοκομείου εν Ναυπλίω καταληφθείσης εις τον 
Δήμον Ναυπλιέων περιουσίας υπό της Μαρίας Κ. Ράδου προς ίδρυσιν 
και λειτουργίαν Γηροκομείου υπό την επωνυμίαν «ΟΙΚΟΣ ΕΥΓΗΡΙΑΣ 
- ΠΡΟΝΟΙΑ ΜΑΡΙΑΣ Κ. ΡΑΔΟΥ». 

3. Την 137/3.7.87 απόφαση του Δημοτικού Συμβουλίου του Δήμου 
Ναυπλιέων. 

4. Την 5138/1987 πράξη του συμβολαιογράφου Ναυπλίου Ιωάννη 
Δασκαλάκου με την οποία συστήθηκε κοινωφελές ίδρυμα, με την επω¬ 
νυμία «ΟΙΚΟΣ ΕΥΓΗΡΙΑΣ - ΠΡΟΝΟΙΑ ΜΑΡΙΑΣ Κ. ΡΑΔΟΥ». 

Γη ^ ® ιατ, *ί ει 4 των άρθρων: α) 95 και 98 του Α.Ν. 2039/39, β) 

01 και 119 του Εισαγωγικού Νόμου του Αστικού Κώδικα και γ) 106 
*αι 110 του Αστικού Κώδικα. 

6. Την 21/7.7.87 γνωμοδότηση του Συμβουλίου Εθνικών Κληρο¬ 
δοτημάτων, με πρόταση του Αναπληρωτή Υπουργού οικονομικών και 


Άρθρο 1. 

Μορφή - Επωνυμία - Έδρα - Σφραγίδα 

1. Το κοινοφελές ίδρυμα με την επωνυμία «ΟΙΚΟΣ ΕΥΓΗΡΙΑΣ - 
ΠΡΟΝΟΙΑ ΜΑΡΙΑΣ Κ. ΡΑΔΟΥ», αποτελεί νομικό πρόσωπο ιδιωτικού 
δικαίου πον διέπεται από τις διατάξεις του παρόντος οργανισμού, του 
Α.Ν. 2039/39, όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι το Ναύπλιο. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2. 

Σκοπός 

Σκοπός του ιδρύματος είναι: Η περίθαλψη οικονομικά αδυνάτων υπε¬ 
ρηλίκων δημοτών, οικονομικά αδυνάτων και ανικάνων για εκτέλεση 
οποιοσδήποτε βιοποριστικού επαγγέλματος δημοτών. 

Η μέριμνα για την υγεία τους και κάθε προσωπικό τους ζήτημα. 

Η μέριμνα για την εξασφάλιση ελαφράς επαγγελματικής απασχολή- 
σεως και ψυχαγωγίας. 

Η μέριμνα για τη συμμετοχή τους σε κάθε κατάλληλη κοινωνική εκ¬ 
δήλωση και για το σεβασμό της προσωπικότητάς τους και των ψυχολο¬ 
γικών τους αναγκών. 

Άρθρο 3. 

Περιουσία - Πόροι 

1. Περιουσία του ιδρύματος αποτελούν: ^ 

Α. Ακίνητα: . * 

1) Αγρός στη θέση Κυπαρίσσια Άργους εκτασεως 15.ν3£> τ.μ. 

2) Αγρός στη θέση Παλιόπυργος εκτασεως 3.217 τ.μ. 

3) Αγρός στη θέση Καραχάξα ή Λειβάδια εκτάσεως 11.176 τ.μ. 

4) Αγρός στη θέση Καμίνια Αγίου Βασιλείου εκτάσεως 3.500 τ.μ. 

5) Αγρός στη θέση Σεργιά ή Αλικα εκτάσεως 11.400 τ.μ. 

6) Αγρός στη θέση Ζεφύρι Πανίτσης ή Καμίνια εκτάσεως 17.700 
τ.μ. 

7) Αγρός στη θέση Γεφύρι Πανίτσης εκτάσεως 5.560 τ.μ. 

8) Αγρός στη θέση Πραματευτή εκτάσεως 6.027 τ.μ. 

9) Αγρός στη θέση Αναζήρι ή Μαγούλα εκτάσεως 11.000 τ.μ. 

10) Αγρός στη θέση Χαλέπα εκτάσεως 4.334 τ.μ. 

11) Αγρός στη θέση Χαλέπα ή Παλιόπυργος εκτάσεως 3.668 τ.μ. 

12) Αγρός στη θέση Γκουμουράδες Κιβερίου εκτάσεως 7.000 τ.μ. 

13) Αγρός στη θέση Γκουμουράδες ή Τριμέρι Κιβερίου εκτάσεως 
7.000 τ.μ. 

14) Αγρός στη θέση Μεσανό Χωριό εκτάσεως 11.200 τ.μ. 

15) Αγρός στη θέση Μεσανό Χωριό εκτάσεως 12.000 τ.μ. 

16) Αγρός στη θέση Αγ. Κυριακή ή Ράχη εκτάσεως 4.996 τ.μ. 

17) Αγρός στη θέση Χώνικα εκτάσεως 22.775 τ.μ. 

18) Αγρός στη θέση Αγ. Δημήτριος ή Δακλαρι Κιβερίου εκτάσεως 
684.267 τ.μ. 

19) 1/5 εξ αδιαιρέτου αγρού στη θέση Παλιόπυργος Αργους εκτά¬ 
σεως 2.000:5=400 τ.μ. 

20) 1/5 εξ αδιαιρέτου αγρού στη θέση Παλιόπυργος Άργους εκτά¬ 
σεως 4.168:5=833 τ.μ. 

21) 1/5 εξ αδιαιρέτου αγρού στη θέση Πραματευτής Άργους εκτά¬ 
σεως 15.450:5=3.090 τ.μ. . 

Β. Κινητά: 

1) Αξία 27 τεμαχίων ομολογιών ΔΕΗ έτους 1972 X 7 . ι Λ ονομαστι¬ 
κής αξίας 439.800 δρχ. 

2) Κατάθ. προθεσμ. Νο λ/σμού 833030.11 δρχ. 10.689.044 λήξη 

3.9.87 

3) Κατάθ. προθεσμ..Νο λ/σμού 833036.07 δρχ. 1.500.000 λήξη 

3.9.87 

4) Κατάθ. προθεσμ. Νο λ/σμού 833027.16 δρχ. 2.778.741 λήξη 

9.8.87 

5) Κατάθ. προθεσμ. Νο λ/σμού 833035.24 δρχ. 2.672.000 λήξη 

11.9.87 

6) Κατάθεση όψεως εταιρικού κληροδοτήματος άτοκος Νο λ/σμού 
485000.99 μέχρι τέλους μηνός Σεπτεμβρίου 1986 δρχ. 
1.523.177. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές κληροδοσίες και δωρεές, οποιουδήοποτε φυσικού ή νομικού προσώ¬ 
που προς αυτό. 

Άρθρο 4. 

Διοίκηση. 

1. Το ίδρυμα διοικείται από επταμελές Διοικητικό Συμβούλιο που 
αποτελείται από τους: 

α) Το Δήμαρχο ή Αντιδήμαρχο, που ορίζει ο Δήμαρχος, ως Πρόεδρο, 
β) από δύο Δημοτικούς Συμβούλους, που ορίζονται με απόφαση του Δη¬ 
μοτικού Συμβουλίου, γ) έναν εκπρόσωπο των εργαζομένων στο 
Ίδρυμα, που ορίζεται από τη γενική συνέλευση των εργαζομένων σ’ 
αυτό, δ) τρεις δημότες, που εκλέγονται από το Δημοτικό Συμβούλιο 
ανάμεσα σε πρόσωπα με κοινωνική δράση και ανάλογες με το σκοπό του 
Ιδρύματος γνώσεις. Ένα από τα μέλη αυτά εκλέγεται από το Διοικητικό 
Συμβούλιο ως Αντιπρόεδρός του. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία το Γραμματέα και τον Ταμία. Τα μέλη του Διοι¬ 
κητικού Συμβουλίου απαιτείται να είναι Έλληνες πολίτες και κάτοικοι 
του Νομού Αργολίδας. 

» 3. Σε περίπτωση αποποποίησης, παραίτησης, έκπτωσης, ανικανότη¬ 

τας, θανάτου ή αντικατάστασης για οποιοδήποτε νόμιμο λόγο, κάποιου 


από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

Η θητεία του Διοικητικού Συμβουλίου είιώι διετής και λήγει σε κάθε 
περίπτωση με την εγκατάσταση της νέας Δημοτικής Αρχής. 

4. Το Διοικητικό Συμβούλιο συνεδριάζει κάθε μήνα και έκτακτα 
όποτε το ζητήσει ο Πρόεδρος ή τέσσερα (4) από τα μέλη του, με γραπτή 
αίτησή τους, από τον Πρόεδρο, πάντοτε όμως έπειτα από πρόσκληση 
του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. -*■ 

. 6. Οι αποφάσεις του Διοικητικού Συμβουλίου λαμβάνσνται κατά 
πλειοψηφϊα των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών, που τυχόν διαφωνούν. Τα 
πρακτικά υπογράφονται από όλα τα μέλη που μετέχουν στη συνεδρίαση. 

8. Τα μέλη του Διοικητικού Συμβουλίου, προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα, που αφορά στη 
διοίκηση και στη λειτουργία του, τη διάθεση των πόρων αυτού, καθώς 
και για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης του πα¬ 
ρόντος οργανισμού, του Α.Ν. 2039/39 και των διαταγμάτων που δό¬ 
θηκαν ή θα εκδοθούν σε εκτέλεση του νόμου αυτού, καθώς και των λοι¬ 
πών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Τπουργό Οικονομικών ή Νομάρχη Αργολί¬ 
δας) τον προϋπολογισμό και απολογισμό) του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕκ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει (αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την (ανακήρυξη ευεργετών και δωρη¬ 
τών του ιδρύματος. , 

Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμιβουλίου του ιδρύματος: 
α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του που θα 
ορίζεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία υπογράφει. 

θέμα που δεν περιλαμβάνεται σ’ αυτήν, δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι’ αυτό η πλειοψηφϊα 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης· 

Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων, σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεΐ 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Καθήκοντα Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος, 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα, που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεΐ κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ήμερα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 


Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη όλα τα έσοδα και έξοδα του 
ιδρύματος, που πραγματοποιούνται στη διάρκεια της χρήσης. 

δ) Στελέχη αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι απαραίτητα για την παρακολούθηση της διαχείρισης 
της περιουσίου; του ιδρύματος και της εκτέλεσης των σκοπών του. 

Άρθρο 11. 

Τροποποίηση Οργανισμού. 

0 Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 12. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος, για οποιοδήποτε λόγο, η 
περιουσίά του περιέρχεται στο Δήμο Ναυπλίου ως κεφάλαιο αυτοτελούς 
διαχείρισης για την εκτέλεση του ίδιου σκοπού. 

Στον Αναπληρωτή Υπουργό Οικονομικών και στους Υπουργούς 
Εσωτερικών και Υγείας, Πρόνοιας και Κοινωνικών Ασφαλίσεων αναθέ¬ 
τουμε τη δημοσίευση και εκτέλεση του παρόντος Διατάγματος. 
Αθήνα, 11 Φεβρουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΑΝΑΠΛΗΡΩΤΗΣ ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ Γ. ΠΕΤΣΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΦΛΩΡΟΣ 
- φ - 

( 2 ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΥΠΟΤΡΟΦΙΩΝ ΚΛΗΡΟΝΟΜΩΝ ΦΙΛΙΠΠΟΥ ΠΑΠΑ- 

ΠΟΛΥΧΡΟΝΙΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 20.11.1980 ιδιόγραφη διαθήκη του Κωνσταντίνου Φιλ. 
Παπαπολυχρονίου, που δημοσιεύτηκε με το 3354/15.11.1984 πρα¬ 
κτικό και κηρύχτηκε κυρία με την 1062/1984 απόφαση του Μονομε¬ 
λούς Πρωτοδικείου Αθηνών, ως και την 6435/30.4.1980 δημόσια 
διαθήκη του Σωτηρίου Φιλ. Παπαπολυχρονίου, που συντάχτηκε ενώ¬ 
πιον του συμβολαιογράφου Αθηνών Δημητρίου Π. Λαμπρόπουλου και 
δημοσιεύτηκε με το 3563/24.10.1986 πρακτικό του ίδιου Δικαστη¬ 
ρίου, με τις οποίες συστήθηκε το κοινωφελές ίδρυμα με την επωνυμία 
«ΙΔΡΥΜΑ ΥΠΟΤΡΟΦΙΩΝ ΚΛΗΡΟΝΟΜΩΝ ΦΙΛΙΠΠΟΥ ΠΑΠΑ- 
ΠΟΛΥΧΡΟΝΙΟΥ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 8.12.1987 γνωμοδότηση του Συμβουλίου Εθνικών 
Κληροδοτημάτων. 

4. Την Υ. 1362 Α/5.10.1987 απόφαση του Πρωθυπουργού, με την 
οποία ανατέθηκαν αρμοδιότητες στον Αναπληρωτή Υπουργό Οικονομι¬ 
κών (ΦΕΚ 535/Β/5.10.1987), με πρόταση του Υπουργού Εθνικής 
Παιδείας και θρησκευμάτων και του Αναπληρωτή Υπουργού Οικονο¬ 
μικών, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο μόνο. 

1. Εγχρίνουμιε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΥΠΟΤΡΟΦΙΩΝ ΚΛΗΡΟΝΟΜΩΝ ΦΙΛΙΠΠΟΥ ΠΑ- 
ΠΑΠΟΛΥΧΡΟΝΙΟΥ», η οποία έγινε από τον Κωνσταντίνο Φιλ. Παπα- 
πολυχρονίου, με την από 20.11.1980 ιδιόγραφη διαθήκη αυτού, που 
δημοσιεύτηκε με το 3354/15.11.1984 πρακτικό και κηρύχτηκε κυρία 
με την 1062/1984 απόφαση του Μονομελούς Πρωτοδικείου Αθηνών 
και από τον Σωτήριο Φιλ. Παπαπολυχρονίου, με την 6435/ 
30.4.1980 δημόσια διαθήκη του, που συντάχτηκε ενώπιον του συμβο¬ 
λαιογράφου Αθηνών Δημητρίου Π. Λαμπρόπουλου και δημοσιεύτηκε 
με το 3563/24.10.1986 πρακτικό του ίδιου Δικαστηρίου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εθνικής Παιδείας 
και θρησκευμάτων και Οικονομικών και διέπεται από τις διατάξεις των 
παραπάνω συστατικών του πράξεων, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Κυρώνουμε τόν οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 

' ' 1,1 ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυ¬ 
μία «ΙΔΡΥΜΑ ΥΠΟΤΡΟΦΙΩΝ ΚΛΗΡΟΝΟΜΩΝ ΦΙΛΙΠΠΟΥ 

ΠΑΠΑΠΟΛΥΧΡΟΝΙΟΥ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΥΠΟΤΡΟ¬ 
ΦΙΩΝ ΚΛΗΡΟΝΟΜΩΝ ΦΙΛΙΠΠΟΥ ΠΑΠΑΠΟΛΥΧΡΟΝΙΟΥ», που 
συστήθηκε από τους αδελφούς: α) Κωνσταντίνο Φιλ. Παπαπολυχρο¬ 
νίου, με την από 20.11.1980 ιδιόγραφη διαθήκη αυτού, η οποία δημο¬ 
σιεύτηκε με το 3354/15.11.1984 πρακτικό και κηρύχτηκε κυρία με 
την 1062/1984 απόφαση του Μονομελούς Πρωτοδικείου Αθηνών και 
β) Σωτήριο Φιλ. Παπαπολυχρονίου, με την 6435/30.4.1980 δημόσια 
διαθήκη του, που συντάχτηκε ενώπιον του συμβολαιογράφου Αθηνών 
Δημητρίου Π. Λαμπρόπουλου και δημοσιεύτηκε με το 3563/ 
24.10.1986 πρακτικό του ίδιου Δικαστηρίου, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις των παραπάνω 
συστατικών πράξεων, του παρόντος οργανισμού, του Α.Ν. 2039/ 
1939, όπως άάθέ φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

' 2. Έδβα τοϋ ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2. 

Σκοπός 

Σκοπός του ιδρύματος είναι η χορήγηση υποτροφιών, με επιλογή και 
χωρίς διαγωνισμό, σε άρρενες απόφοιτους του Λυκείου Κρεατένων, 
αδύνατους οικονομικά, διακρινόμενους για το ήθος και την επίδοσή τους 
στις σπουδές και των οποίων οι γονείς είναι κάτοικοι του τέως Δήμου 
Σκιλλούντος, για τη συνέχιση των σπουδών τους σε Ανώτερες ή Ανώτα¬ 
τες Σχολές της Χώρας. 

Άρθρο 3. 

Περιουσία - Πόροι. 

1. Περιουσία του ιδρύματος, αποτελούν: 

. α) Μία τριώροφη οικία, κατά ψιλή κυριότητα, ολικού όγκου 
12 1»· 73 Γ» « ο^όπεδο έκτασης 193,375 μ 2 , που βρίσκεται στη 
συμβολή των οδών Κονωνος 87 και Λαέρτου 31 του Δήμου Αθηναίων 
(Παγκράτι). 1 

β) Μία διώροφη οικία, κατά ψιλή κυριότητα, ολικού όγκου 965 μ 3 , 
σε οικόπεδο έκτασης 605,34 μ 2 , που βρίσκεται στη συμβολή των οδών 
Σολωμού 33 χαι Επαμεινώνδα του Δήμου Γλυφάδας. 

Η επικαρπία των παραπάνω δύο οικιών ανήκει στις χήρες των διαθε¬ 
τών -ιδρυτών Χριστίνα χήρα Κων. Παπαπολυχρονίου και Ευαγγελία 
χήρα Σωτ. Παπαπολυχρονίου, ισοβίως, από κοινού, αδιαιρέτως και ισο- 
μερώς, βάσει των διαθηκών των διαθετών - ιδρυτών. 

γ) Μια ανώγεια λιθόκτιστη οικία μετά της περιοχής της, κατά ψιλή 


κυριότητα, που βρίσκεται εντός του Δήμου Κρεατένων και επί της δημο¬ 
σίας οδού Κρεατένων - Ανδρίτσαινας, πλατείας και δημοτικής οδού. 

Η επικαρπία της οικίας αυτής ανήκει στη Χριστίνα χήρα Κων. Πα¬ 
παπολυχρονίου, ισοβίους, βάσει των διαθηκών των διαθετών - ιδρυτών. 

Η οικία αυτή, μετά την περιέλευσή της στο ίδρυμα κατά δικαίωμα 
πλήρους κυριότητας, προορίζεται να μεταβιβαστεί δωρεάν στο Ελλη¬ 
νικό Δημόσιο ή στο Δήμο Κρεατένων για την ανέγερση Διοικητηρίου, 
στο οποίο θα στεγαστούν όλες οι Δημόσιες Υπηρεσίες που λειτουργούν 
στο Δήμο Κρεστένων, βάσει των διαθηκών των διαθετών - ιδρυτών. 

6) Μια ισόγεια οικία, κατά ψιλή κυριότητα, που βρίσκεται εντός του 
Δήμου Κρεστένων και στη συμβολή των οδών Ανδριτσάινης και Μακρυ- 
σίων. 

Η Επιτροπή της οικίας αυτής ανήκει στη Χριστίνα χήρα Κων. Παπα¬ 
πολυχρονίου, ισοβίους, βάσει της από 20.11.1980 ιδιόγραφης διαθή¬ 
κης του συζύγου της. 

Η οικία αυτή, μετά την περιέλευσή της στο ίδρυμα κατά δικαίωμα 
πλήρους κυριότητας, προορίζεται να διαταθεί δωρεάν και με τον όρο του 
αναπαλλοτριώτου, είτε για τη στέγαση της βιβλιοθήκης Κρεστένων, 
είτε για τη δημιουργία πνευματικού κέντρου, είτε για τη στέγαση των 
γραφείων του Δήμου Κρεστένων, κατά την κρίση του Διοικητικού Συμ¬ 
βουλίου του ιδρύματος και σύμφωνα με τους όρους της διαθήκης του 
Κων/νου Φιλ. Παπαπολυχρονίου. 

ε) Ποσοστό ενός δευτέρου (V*) εξ αδιαιρέτου και κατά πλήρη κυριό¬ 
τητα επί ενός αγροκτήματος με ελαιόδενδρα, κυπαρίσσια, χέρσο αγρό, 
λόγγο και οικίσκο, που βρίσκεται στη θέση «Μάρμαρο ή Άγιος Ιωάν¬ 
νης» της κτηματικής περιφέρειας του Δήμου Κρεστένων. 

στ) Οποιοδήποτε άλλο περιουσιακό στοιχείο βρεθεί να ανήκει στις 
κληρονομιές των διαθετών - ιδρυτών και το οποίο δεν αφέθηκε με τις 
διαθήκες τους σε άλλα φυσικά πρόσωπα. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκηση. 

1. Το ίδρυμα διοικείται από τετραμελές Διοικητικό Συμβούλιο που 
αποτελείται από τους: 

α) Χαράλαμπο Χρήστου Γεωργιόπουλο, τέως Πρόεδρο του Νομικού 
Συμβουλίου του Κράτους, ως ισόβιο Πρόεδρο. 

β) Εκάστοτε Πρόεδρο του Συνδέσμου Σκιλλουντίων «ΤΑ ΚΡΕ- 
ΣΤΕΝΑ» Ο ΞΕΝΟΦΩΝ και, σε περίπτωση διάλυσης του Συνδέσμου αυ¬ 
τού, τον εκάστοτε Δήμαρχο Κρεστένων. 

γ) Πολύβιο Δημ. Αθανασόπουλο, μηχανικό, με αναπληρωτή αυτού 
άλλο μηχανικό, καταγόμενο από τον τέως Δήμο Σκιλλούντος της Επαρ¬ 
χίας Ολυμπίας Ηλείας, που θα επιλέξουν τα λοιπά μέλη του Διοικητικού 
Συμβουλίου του Ιδρύματος και 

δ). Εναν εκπαιδευτικό εν ενεργεία ή συνταξιούχο, καταγόμενο από 
τον τέως Δήμο Σκιλλούντος και κατοικούντα στην Αθήνα ή τα προάστια 
* υ τής, εκλεγόμενο από τα λοιπά μέλη του Διοικητικού Συμβουλίου του 
ιδρύματος. Στο πρώτο Διοικητικό Συμϊβούλιο τη θέση αυτή καταλαμβά¬ 
νει η Βασιλική Κωνσταντοπούλου - Σπέντζου, Γυμνασιάρχης του Α’ Γυ- 
μνασίου Αχαρνών. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμιματέα και τον Ταμία. 

3. Μετά την κατά οποιοδήποτε τρόπο αποχώρηση του Χαραλάμπους 
Χρήστου Γεωργιόπουλου από τη θέση του Προέδρου του Διοικητικού 
Συμβουλίου, το αξίωμια τούτο καταλαμβάνει ο εκάστοτε Προΐστάμιενος 
της Εισαγγελίας Πλημμελειοδικών Αθηνών και, σε περίπτωση μη απο¬ 
δοχής εκ μέρους αυτού του λειτουργήματος, τα λοιπά μέλη του Διοικη¬ 
τικού Συμβουλίου εκλέγουν άλλο κατάλληλο πρόσωπο, ως μιέλος αυ¬ 
τού, εφαρμοζομένων, κατά τα λοιπά, των διατάξεων του άρθρου 99 του 
Α.Ν. 2039/1939, στη συνέχεια δε όλα τα μιέλη ορίζουν μιε πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμιματέα 
και τον Ταμία. 

4. Σε περίπτωση αποποίησης, παραίτησης, έκπτωσης, (ανικανότητας 
θανάτου ή αντικατάστασης, για οποιοδήποτε λόγο, κάποιου από τα 
μιέλη του Διοικητικού Συμβουλίου, μιε εξαίρεση την περίπτωση της 
προηγούμενης παραγράφου του παρόντος άρθρου, η κενή θέση συμπλη- 

ρώνεται με απόφαση των υπολοίπων μελών, σύμφωνα με τις διατάξεις 
των συστατικών πράξεων και του άρθρου 99 του Α.Ν. 2039/1939. 

5. Το Διοικητικό Συμβούλιο συνεδριάζει τακτικά κάθε δύο μήνες και 
έκτακτα όποτε το ζητήσει ο Πρόεδρος ή δύο από τα μέλη του, με γραπτή 
αίτησή τους προς τον Πρόεδρο, πάντοτε όμως έπειτα από πρόσκληση 
του Προέδρου. 

6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα προθετικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίαις του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

10. Στην περίπτωση κατά την οποία ο Πρόεδρος του Διοικητικού 
Συμβουλίου είναι ο Προϊστάμενος της Εισαγγελίας Πλημμελειοδικών 
Αθηνών, το Διοικητικό Συμβούλιο υποχρεούται να καθορίσει, σε βάρος 
των εσόδων του ιδρύματος, εύλογο ποσό για έξοδα κίνησης αυτού κατά 
μήνα, που δεν θα υπερβαίνει όμως το'ένα δέκατο πέμπτο (1/15) των 
μηνιαίων αποδοχών αυτού. 

’Αρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις των συστατικών πράξεών του, 
του παρόντος οργανισμού του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου αυτού, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Τπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6. 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του που θα 
ορίζεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βσηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 


επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό-, 
ρων θεμάτων σε άλλο μέρος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Επιλογή και ανακήρυξη υποτρόφων. 

1. Το Διοικητικό Συμβούλιο του ιδρύματος συντάσσει πρόσκληση για 
την υποβολή σ’ αυτό αιτήσεων χορήγησης υποτροφιών, σύμφωνα με 
τους όρους των συστατικών πράξεων και του παρόντος οργανισμού, 
στην οποία αναφέρονται ο αριθμός των υποτροφιών, οι προϋποθέσεις 
απονομής αυτών και τα συνυποβλητέα δικαιολογητικά. 

2. Περίληψη της πρόσκλησης τοιχοκολλάται με απόδειξη στο Λύκειο 
και στο Δημαρχείο Κρεστένων και δημοσιεύεται μια φορά σε τυχόν εκδι- 
δόμενη στα Κρέστενα εφημερίδα ένα μήνα τουλάχιστον πριν από τη 
λήξη της προθεσμίας υποβολής των αιτήσεων. 

3. Το Διοικητικό Συμβούλιο του ιδρύματος συνεδριάζει το αργότερο 
μέσα σε ένα μήνα από τη λήξη της παραπάνω προθεσμίας, εξετάζει τις 
αιτήσεις και τα δικαιολογητικά των υποψηφίων και επιλέγει και ανακη- 
ρύσσει τους υποτρόφους, εφαρμοζομένων, κατά τα λοιπά, των διατά¬ 
ξεων της παραγράφου 4 του άρθρου 108 του Α.Ν. 2039/1939, όπως 
ισχύει, και του από 18.6.1941 Καν. Δ/τος (ΦΕΚ 286/Α'/1941). 

Άρθρο 10. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίρυ, ανάλογα με το ύφος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις των συστατικών 
πράξεων του ιδρύματος, του άρθρου 54 του Α.Ν. 2039/39 και του άρ¬ 
θρου 28 του από 18.8.1941 σχετικού Καν, Δ/τος. 

2. Οι υποτροφίες καταβάλλονται στους δικαιούχους, σύμφωνα με τις 
διατάξεις των άρθρων 21, 23, 24, 26 και 27 του από 18.8.1941 Καν. 
Δ/τος. 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις των συστατικών πράξεων 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής τους. 


Στον Υπουργό Εθνικής Παιδείας και θρησκευμάτων και στον Ανα¬ 
πληρωτή Υπουργό Οικονομικών, αναθέτουμε τη Δημοσίευση και εκτέ¬ 
λεση του παρόντος διατάγματος. 

Αθήνα, 11 Φεβρουάριου 1988 
; Ο ΠΡΟΕΔΡΟΣ ΤΗΣ ΔΗΜΟΚΡΑΪΤΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΛΏΝ 

Γ. ΠΕΤΣΟΣ ΑΝΤ. ΤΡΙΤΣΗΣ 

- ♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.092.5/3γ/331745/Σ 493 (3) 

Τροποποίηση του,Γε?Δκού Κανονισμού Ιματισμού ΟΓπόδησης και Λοι¬ 
πών Ατομικών Ειδών Προσωπικού ΕΔ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 


Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α’/1939). 


Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 
α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου, 
γ) Βιβλίο λογιστικής παρακολούθησης, στο οποίο καταχωρίζονται, 
με χρονολογική σειρά και με λογιστική τάξη, όλα τα έσοδα και έξοδα 
του ιδρύματος, που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις του άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλότυπων αποδείξεων είσπραξης και 
ενταλμάτων πληρωμής θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης του σκοπού του. 


Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλ 
ρωθεί με Προεδρικό Διάταγμα, σύμφωνα με τις διατάξεις των άρθρο 
98 του Α.Ν. 2039/1939 και 110 και 119 του Αστικού Κώδικ 
ύστερα από πρόταση του Διοικητικού Συμβουλίου αυτού. 


Άρθρο 14. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος η ρίζε, 

2. Σε περίπτωση διάλυσης του ιδρύματος για οποιοδήποτε λόγο 
περιουσία του περιέρχεται στο Δήμο Κρεστένων, ως κεφάλαιο αυτό 

αν ^ πα Ρ*ΤΡάφου 1 του άρθρου % ι 

Α.Ν. 2039/1939, για την εκτέλεση του σκοπού του άρθρου 2 του > 
ρόντος οργανισμού. 


Έχοντας υπόψη: 

α) Τα άρθρα 5,37 και 107 τουΝ.Δ. 721/70 «περί Οικονομικής Με- 
ρίμνης και Λογιστικού των ΕΔ» (ΦΕΚ 251/70 τ.Α'). 

β) Το Γ ενικό Κανονισμό Ιματισμού Υπόδησης και Λοιπών Ατομικών 
Ειδών Προσωπικού ΕΔ (ΦΕΚ 515/7.9.81 τ.Β'). 

γ) Την Υ1338α/30.9.1987 Απόφαση του Πρωθυπουργού «Για την 
ανάθεση αρμοδιοτήτων στον Αναπληρωτή Υπουργό Εθνικής Άμυνας 
ΣΤΑΘΗ ΓΙΩΤΑ» (ΦΕΚ 535/5.10.87 τ.Β’). 
δ) Τις προτάσεις των Γενικών Επιτελείων των Κλάδων, 
ε) Την σχετική πρόταση ΓΕΕΘΑ. 

στ) Τη 12 Απόφαση της 34ης/1987 Συνεδρίασεως ΣΑΓΕ, αποφα¬ 
σίζουμε: 


Άρθρο 1. 

Εγκρίνουμε την τροποποίηση του Γ ενικού Κανονισμού Ιματισμού - 
Υπόδησης και Λοιπών Ατομικών Ειδών Προσωπικού Ενόπλων Δυνά¬ 
μεων, ώστε στα άρθρα 5 παρ. 3, 7 παρ. 4, 6, 7, 8 και 9 και 11 παρ. 4, 
αντί «Βιβλιάρια Ιματισμού Μονίμων Αξιωματικών (ΒΙΜΑ) και βιβλιά¬ 
ρια Ιματισμού Μονίμων Υπαξιωματικών (ΒΙΜΥ)» να γραφεί «Βιβλιάρια 
Ιματισμού Μονίμων Αξιωματικών και Υπαξιωματικών (ΒΙΜΑΊΓ)»· 

Άρθρο 2. 

Η ισχύς της Απόφασης αυτής αρχίζει μετά ένα μήνα από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 5 Φεβρουάριου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΘΗΣ ΓΙΟΤΑΣ 

-♦- 

Αριθ. Α3β/οικ. 1870 (4) 

Μετατροπή θέσεων κλάδου γιατρών Ε.Σ.Υ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α’/83). 

2. Την κατά τις διατάξεις της παρ. 2 του άρθρου 46 του Ν. 1397/ 
83, σύμφωνη γνώμη του Κεντρικού Συμβουλίου Υγείας (ΚΕ.Σ.Υ ), 
όπως διατυπώνεται στη 13/50ής Ολομ./19.11.87 απόφασή του. 

3. Τη 2389/13.2.1987 απόφαση (ΦΕΚ 81/Β’/87) του Πρωθυ¬ 
πουργού και του Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών». 

4. Τη σύμφωνη γνώμη των Διοικητικών Συμβουλίων, όπως διατυ¬ 
πώνεται αντίστοιχα στις παρακάτω αποφάσεις τους: 

α) 4/9/1.7.87 του Περιφ. Γεν. Νοσ. Αλεξανδρούπολης. 

β) 264/18.9.87 του Νομαρχ. Γεν. Νοσ/μείου Αγ. Νικολάου. 

γ) 181 κοκ 398/87 του Νομ. Γεν. Νοσ/μείου Ξάνθης. 

δ) 15/87 του Νομαρχ. Γεν. Νοσ/μείου Γιοτννιτσών, αποφασί¬ 
ζουμε: 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 

Άρθρο 1. 

. 1. Η μία (1) θέση κλάδου γιατρών Ε.Σ.Υ., ειδικότητας Παιδιατρικής 
με βαθμό Επιμελητή Α’, που συστήθηκε για το Περιφερειακό Γενικό 
Νοσοκομείο Αλεξανδρούπολης, με την Α3β/15691/9.9.1986 (ΦΕΚ 
580/Β'/86) κοινή απόφαση για στελέχωση της Πανεπιστημιακής κλι¬ 
νικής μετατρέπεται σε θέση με βαθμό Επιμελητή Α' ή Επιμελητή Β' 
ίδιας ειδικότητας. 

2. Η μία (1) θέση κλάδου γιατρών Ε.Σ.Υ., ειδικότητας Ωτορϊνολα- 
ρυγγολογίας με βαθμό Επιμελητή Β', που συστήθηκε για το Νομαρ¬ 
χιακό Γενικό Νοσοκομείο Αγίου Νικολάου Κρήτης, με την Α3β/7070/ 
4.6.84 (ΦΕΚ 382/Β'/84) κοινή απόφαση, μετατρέπεται σε θέση με 
βαθμό Επιμελητή Α' ή Επιμελητή Β’ ίδιας ειδικότητας. 

3. Η μία (1) θέση κλάδου γιατρών Ε.Σ.Τ., ειδικότητας Ωτορινολαρ- 
ρυγγολογίας με βαθμό Διευθυντή ή Επιμελητή Α’ που συστήθηκε για το 
Νομαρχιακό Γενικό Νοσοκομείο Ξάνθης, με την αρ. Α3β/7070/ 
4.6.84 (ΦΕΚ 382/Β'/84) κοινή απόφαση, όπως αυτή τροποποιήθηκε 
με την αρ. Α3β/3214/11.4.86 κοινή απόφαση (ΦΕΚ 335/Β’/86) 
μετατρέπεται σε θέση με βαθμό Διευθυντή της ίδιας ειδικότητας. 

4. Η μία (1) θέση κλάδου γιατρών Ε.Σ.Υ., ειδικότητας Ωτορινολαρ- 
ρυγγολογίας με βαθμό Διευθυντή, που συστήθηκε για το Νομαρχιακό 
Γενικό Νοσοκομείο Ξάνθης, με την αρ. Α3β/12407/14.7.86 κοινή 
απόφαση (ΦΕΚ 518/Β'/86), μετατρέπεται σε θέση με βαθμό Επιμε¬ 
λητή Α' ή Επιμελητή Β' ίδιας ειδικότητας. 

5. Η μία (1) θέση κλάδου γιατρών Ε.Σ.Υ., ειδικότητας Ουρολογίας, 
με βαθμό Διευθυντή ή Επιμελητή Α' που συστήθηκε για το Νομαρχιακό 
Γενικό Νοσοκομείο Ξάνθης, με την αρ. Α3β/7070/4.6.84 (ΦΕΚ 
382/Β’/84) κοινή απόφαση, όπως αυτή τροποποιήθηκε με την αρ. 
Α3β/3214/11.4.86 (ΦΕΚ 335/Β'/86) κοινή απόφαση, μετατρέπε- 
ται σε θέση με βαθμό Επιμελητή Α’ ή Επιμελητή Β’ ίδιας ειδικότητας. 

6. Η μία (1) θέση κλάδου γιατρών Ε.Σ.Υ., ειδικότητας Χειρουργικής 
με βαθμό Επιμελητή Α', που συστήθηκε για το Νομαρχιακό Γενικό Νο¬ 
σοκομείο Γιαννιτσών και τα Κέντρα Υγείας περιοχής του, με την αρ. 
Α3β/οικ. 5227/19.4.85 (ΦΕΚ 253/Β’/85) κοινή απόφαση μετατρέ- 
πεται σε θέση με βαθμό Διευθυντή ή Επιμελητή Α' ίδιας ειδικότητας. 


Άρθρο 2. 

Οι παραπάνω θέσεις προκηρύσσονται ή και στους δύο βαθμούς δια¬ 
ζευκτικά με σειρά προτεραιότητας βαθμού ή στον ένα από τους βαθμούς 
όπως ορίζεται κάθε φορά με την απόφαση προκήρυξης του Διοικητικού 
Συμβουλίου των Νοσοκομείων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Φεβρουάριου 1988 
οι υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 


-ψ- 

Αριθ. Α4/353 (5) 

Αναγνώριση Νοσοκομειακών Μονάδων ως κατάλληλων για άσκηση 
των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Την 6/20.11.88 γνωμοδότηση της Υποεπιτροπής για αναγνώ¬ 
ριση Κέντρων για χορήγηση ειδικότητας. 

3. Τη 1405/25.1.88 απόφαση της Εκτελεστικής Επιτροπής του 
ΚΕ.Σ.Υ. 


4. Τη 1554/7.12.87 απόφαση των Πρωθυπουργού και Υπουργού 
Υγείας, Πρόνοιας και Κοινωνικών Ασφαλίσεων (ΦΕΚ Β' 705/ 
8.12.87), αποφασίζουμε: 


Επικυρώνουμε την ανωτέρω γνωμοδότηση της ΕΕ του ΚΕ.Σ.Υ., με 
την οποία αναγνωρίζονται ως κατάλληλες για άσκηση των γιατρών, οι 
ακόλουθες νοσοκομειακές μονάδες στις αναφερόμενες ειδικότητες: 

1. θεραπευτήριο «ΕΥΑΓΓΕΛΙΣΜΟΣ». 

Ογκολογικό Τμήμα: 1 χρόνο άσκηση γιατρών στην Παθολογία. 

Η αναγνώριση αυτή ισχύει μόνο για τους γιατρούς που πρόκειται να 
πάρουν την ειδικότητα της Παθολογίας. 

2. Νοσοκομείο Νοσημάτων θώρακος Νοτιοδυτικής Ελλάδας. 

Πνευμονολογικό Τμήμα: 1 χρόνο άσκηση γιατρών στην Παθολογία. 

Η αναγνώριση αυτή ισχύει μόνο για τους γιατρούς που πρόκειται να 

πάρουν την ειδικότητα της Παθολογίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Φεβρουάριου 1988 

Ο ΥΦΥΠΟΥΡΓΟΣ 

ΓΡΗΓΟΡΗΣ ΣΟΛΟΜΟΣ 
- ψ - 

Αριθ. 3341.1/1/88 (6) 

Τροποποίηση σύνθεσης Πρωτοβάθμιου - Δευτεροβάθμιου Πειθαρχικού 
Συμβουλίου Ε.Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 65 του Ν.Δ. 95/1977 «περί Οργανισμού ΥΕΝ» (ΦΕΚ 
31/Α'/4.2.77). 

2. Το Π.Δ. 861/1979 «περί Πειθαρχικών Συμβουλίων Ε.Ν. και της 
ενώπιον αυτών διαδικασίας» (ΦΕΚ 246 Α'/1.11.79). 

3. Το Π.Δ. 580/10.12.84 «περί τροποποιήσεως του εδαφίου 111 της 
παραγράφου (α) του άρθρου 1 του Ν.Δ. 861/79. 

4. Την 4184/22.12.87 απόφασή μας, αποφασίζουμε: 

Τροποποιούμε τη σύνθεση του Πρωτοβάθμιου - Δευτεροβάθμιου Πει¬ 
θαρχικού Συμβουλίου Ε.Ν. που καθορίστηκε με την παραπάνω από¬ 
φαση για το έτος 1988 ως κατωτέρω: 

ΠΡΩΤΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν. 

Α' ΣΥΝΘΕΣΗ: α) Τακτικό μέλος Ρλωτάρχης X. ΓΙΟΞΑΣ Π.Ν. αντί 
του Πλωτάρχη Α. ΚΟΥΤΣΟΠΕΤΡΟΥ Π.Ν. ο οποίος κωλύεται λόγω 
τοποθετήσεως σε υπηρεσία θαλάσσης, β) Ταχτικό μέλος ΚΑΤΣ(ΜΠΙ- 
ΡΗΣ Γ. Πλοίαρχος Α' Ε.Ν. αντί του ΒΑΡΙΝΟΥ Α. Πλοιάρχου Α' Ε.Ν. ο 
οποίος κωλύεται λόγω σοβαρής του ασθένειας, γ) Ταχτικό μέλος ΑΣ- 
ΛΑΝΙΔΗΣ Ν. Μηχ/κός Ε.Ν. αντί του ΜΕΛΑ Π. Μηχ/κού Α' Ε.Ν. ο 
οποίος κωλύεται λόγω ναυτολογήσεώς του. 

6) Αναπληρωματικό μέλος ΛΙΟΚΟΥΡΑΣ I. Πλοίαρχος Α’ Ε.Ν. αντί 
του ΒΕΛΙΣΣΑΡΑΤΟΥ Γ. Πλοιάρχου Α’ Ε.Ν. ο οποίος κωλύεται λόγω 
ναυτολογήσεώς του. 

Β’ ΣΥΝΘΕΣΗ: α) Τακτικό μέλος Πλωτάρχης Μ. ΤΖΑΒΑΡΑΣ Π.Ν. 
αντί του Πλωτάρχη Α. ΚΩΣΤΑΡΑ Π.Ν. ο οποίος κωλύεται λόγω τοπο- 
θετήσεώς του σε υπηρεσία θαλάσσης, β) Ταχτικό μέλος ΚΑΡΝΑΒΑΣ Σ. 
Μηχ/κός Α’ Ε.Ν. αντί του ΣΤΑΘΑΚΗ Π. Μηχ/κού Α’ Ε.Ν. ο οποίος 
κωλύεται λόγω ναυτολογήσεώς του. 

ΔΕΥΤΕΡΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν. 

α) Ταχτικό μέλος ΛΑΜΠΡΙΝΟΣ Εμμ. Πλοίαρχος Α’ Ε.Ν. αντί του 
ΚΑΤΣΙΜΠΙΡΗ Γ. Πλοιάρχου Α' Ε.Ν. ο οποίος κωλύεται στην εκδί¬ 
καση υποθέσεων του Δευτεροβαθμίου τρέχοντος έτους, λόγω συμμετο¬ 
χής του ως μέλος εκδόσεως αποφάσεων του Πρωτοβαθμίου ετών 
1986-1987 (άρθρο 6 παρ. στ’ Π.Δ. 861/79). β) Αναπληρωματικό μέ¬ 
λος ΛΥΜΠΕΡΗΣ Γ. Πλοίαρχος Ε.Ν. αντί του ΛΑΜΠΡΙΝΟΥ Ε. 
Πλοιάρχου Α’ Ε.Ν. λόγω συμμετοχής του ως Τακτικό μέλος. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί για εκτέλεση. 

Πειραιάς, 8 Φεβρουάριου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



